ORDENANZA REGULADORA DE INSTALACIÓN DE TERRAZAS ESPAZOS PÚBLICOS
ADMINISTRACIÓN LOCAL — Municipal — Baiona (Ordenanzas e Regulamentos, 25/11/2016)

O Pleno desta Corporación en sesión de data 10 de novembro de 2016, unha vez resoltas as alegacións presentadas no período de exposición ao público, prestou aprobación definitiva a modificación da Ordenanza Municipal reguladora da Instalación de terrazas en espazos de uso publico. E por isto que, consonte o artigo 49 da Lei 7/85 do 2 de abril, das bases de réxime Local, o acordo provisional elévase a definitivo. Contra este acordo poderá interporse recurso contencioso administrativo ante o Tribunal superior de Xustiza de Galicia no prazo de dous meses conforme o disposto no artigo 46 da Lei 29/1998, do 13 de xullo, reguladora da xurisdicción contencioso-administrativa en relación co artigo 10, a contar dende o día seguinte a súa publicación no BOP. Nos últimos anos, o fenómeno das terrazas impulsouse e provocou unha transformación da paisaxe urbana e un incremento da demanda por parte dos titulares de establecementos. Esta situación xorde fundamentalmente como consecuencia da aprobación da Lei 42/2010, do 30 de decembro de 2010, pola que se modifica a Lei 28/2005, do 26 de decembro, de medidas sanitarias fronte ao tabaquismo e reguladora da venda, a subministración, o consumo e a publicidade dos produtos do tabaco, máis coñecida como “lei antitabaco”, que supuxo a prohibición de fumar en todos os espazos non considerados na mesma como espazos ao aire libre, provocando un cambio de hábitos dos fumadores como principais usuarios das terrazas. Así mesmo cabe destacar que Baiona é un municipio eminentemente turístico no que destaca o sector servizo é un dos principais motores da nosa economía. A aprobación dun novo texto que regule as terrazas no noso municipio responde principalmente ao seguinte. O primeiro débese á política da Unión Europea encamiñada a suprimir os obstáculos á libre circulación dos servizos e á liberdade de establecemento dos prestadores de servizos. Este feito unido ao contexto económico actual provocou unha corrente liberalizadora que obriga ás administracións públicas a promover un marco regulatorio transparente, accesible e favorable para a actividade económica. O segundo refírese ao impacto que está a provocar a proliferación antes mencionada e a necesidade de dar resposta a esa situación. Asemade a entrada en vigor da Lei 9/2013, do 19 de decembro, do emprendemento e da competitividade económica de Galicia contribue a liberalización de actividades suprimindo con carácter xeral a necesidade de obtención de licenza municipal de actividade, apertura ou funcionamento para a instalación, implantación ou exercicio de calquera actividade económica, empresarial profesional, industrial ou comercial. Non obstanten, en atención á concorrencia de razóns de interese xeral derivadas da necesaria protección da seguridade e saúde pública, dos dereitos das persoas consumidoras e usuarias, do mantemento da orde pública, así como da adecuada conservación do ambiente e do patrimonio histórico artístico, será precisa a obtención de licenza ou autorización para, entre outros a instalación de terrazas ao aire libre ou na vía pública, anexas ao establecemento. Neste senso a Asociación de Comerciantes e Empresarios de Baiona (ACEBA) solicitou ao Concello de Baiona a modificación da Ordenanza reguladora de Terrazas en vía pública para a súa adaptación á Lei de Emprendemento e da competitividade económica de Galicia. A instalación de mesas e cadeiras na vía pública constitúe un uso común especial do dominio público consonte o disposto o artigo 73.3 da Lei 33/2003, do 3 de novembro, do Patrimonio das Administracións Públicas, o Regulamento de Bens das Entidades Locais, aprobado polo Real Decreto 1372/1986, de 13 de xuño, dispón no seu artigo 77.1, que o uso común especial normal dos bens de dominio público suxeitarase a autorización, axustada á natureza do dominio, aos actos da súa afectación e apertura ao uso público e aos preceptos de carácter. Respecto a instalación de terrazas en espazo libre privado cabe sinalar que o artigo 75.5 do Plan Xeral de Ordenación Municipal de Baiona define espazos exteriores libres de parcela privada como << aqueles espazos exteriores libres de edificación, cualificados como tales, e delimitados polos paramentos exteriores das edificacións e os lindeiros das parcelas. Estes espazos terán o carácter de elementos comúns da edificación construída na parcela e serán de titularidade e disfrute privada. Poderán pecharse e valarse e o coidado e mantemento dos mesmos correra a cargo dos propietarios dos edificios. Non obstante, e de maneira xustificada derivada da continuidade dos itinerarios peonís na zona, poderá esixirse polo concello a non limitación de acceso público aos mesmos ou a parte de aqueles. Asemade no se apartado cinco se determina que nos espazos libres de edificación de carácter privado, non admiten ningún tipo de edificación dentro da superficie delimitada como tal, aínda que, poderanse admitir tanto instalacións deportivas en superficie e ao descuberto sen espectadores, como así mesmo as instalacións diáfanas abertas por todos os lados (ceadores, pérgolas, etc.) até un máximo do 10% da superficie da zona libre privada neste último caso. Tamén poderán instalarse construcións efémeras para a implantación de usos esporádicos A ordenanza contempla a necesidade de harmonizar usos e intereses de distinta natureza, o uso de actividades económicas privadas na vía pública co resto de usos compatibles. Por iso, aínda que se trata de favorecer a instalación de terrazas na cidade de Baiona fixando procedementos e condicións técnicas claras e sinxelas, vélase polo interese xeral con carácter primordial, porque a paisaxe urbana da cidade manteña equilibrio e harmonía, respectando os dereitos dos viandantes, os consumidores e a seguridade das instalacións 1.—A presente Ordenanza ten por obxecto a regulamentación do réxime xurídico a que debe someterse a instalación de terrazas en terreos de dominio público (vía pública, espazos libres, zonas verdes) e terreos de titularidade privada e uso público dentro do termo municipal de Baiona. A ocupación de terreos de titularidade privada e uso público con terrazas, queda sometida á presente Ordenanza, agás no referido ao abono de taxas que se rexirá pola Ordenanza fiscal. 2. Esta Ordenanza non será de aplicación aos actos de ocupación do dominio público de carácter hostaleiro que se realicen con motivo da celebración das festas patronais, feiras e festexos populares, que se rexerán pola normativa específica, Ordenanza Fiscal nº 17 reguladora da taxa por utilización privativa do aproveitamento especial do dominio público local con postos, barracas, casetas de venta e espectáculos ou atraccións ambulantes.3. Non son obxecto desta Ordenanza a instalación de quioscos ou instalacións permanentes en espazos exteriores de dominio público municipal. Ditas ocupacións suxeitaranse a previa concesión/autorización administrativa. Aos efectos desta Ordenanza, entenderase por terrazas, as instalacións formadas por mesas, cadeiras, parasoles, estufas, xardineiras, pizarras e outros elementos de mobiliario urbano móbiles e desmontables, que desenvolven a súa actividade de forma accesoria a un establecemento principal de hostelería e restauración e aqueles establecimientos con licenza de apertura para o exercicio da actividade de servizos de venda e consumo no seu interior de dulces, helados e repostería en Xeral, tanto dulce como salada, acompañada de bebidas tales como refrescos e infusiones en sus distintas especialidades de te, café o chocolate. Asemade poderanse autorizarse terrazas cando sexan accesorias a outras establecementos de conformidade coa normativa de espectáculos públicos e actividades recreativas agás nos establecementos adicados a salas de festa, discotecas, salas de baile, tablaos flamencos, Café-teatro, café-concierto e café-cantante Os servizos de restauración dos establecementos hoteleiros tamén poden instalar terrazas. As instalacións reguladas nesta Ordenanza quedan suxeitas á normativa sectorial que lles sexa de aplicación, polo que as súas determinacións son plenamente exixibles, aínda cando non se faga expresa referencia as mesmas.1. A implantación destas instalacións require a previa obtención de licenza municipal nos termos previstos nesta Ordenanza e na normativa sectorial aplicable. Se prohibe a instalación de terrazas sen licenza municipal, non podendo procederse ao seu montaxe en tanto non estea en posesión de dita licenza e acreditación do abono da taxa correspondente O exercicio da actividade desenvolverase a risco e ventura dos interesados.2. En terreos de uso público, tanto de titularidade pública como privada, as autorizacións administrativas só se outorgarán en tanto a ocupación dos mesmos pola terraza se adecúe á normativa urbanística e demais normas sectoriais que resulten de aplicación e resulte compatible cos intereses xerais, compatibilidade que, no marco do establecido nesta Ordenanza, valorarase en cada caso segundo as circunstancias xerais e específicas que se presenten. Para ese efecto, en todo caso, teranse en conta os seguintes valores e criterios: a) Preferencia do uso común xeneral, con especial atención ao tránsito peonil, debendo garantirse que as terrazas non minoren a accesibilidade dos cidadáns aos espazos destinados a uso público, en condicións de fluidez, comodidade e seguridade. b) Garantía da seguridade viaria e da fluidez do tráfico e a circulación de todo tipo de vehículos. c) Protección da seguridade cidadá e da tranquilidade pública. d) Preservación do arbolado e vexetación, da paisaxe urbana e dos ambientes e condicións estéticas dos lugares e edificios, aínda que non conten con ningún tipo de protección específica nas lexislacións sectoriais. e) Protección do uso e dos dereitos e intereses dos usuarios dos edificios lindeiros. f) Garantía do funcionamento dos servizos públicos, en especial os de emerxencia. O peticionario da autorización non ostenta un dereito preexistente a súa obtención, polo que nin a presentación da solicitude de autorización de ocupación de vía pública, nin o pagamento das taxas correspondentes, autorizan ao interesado para instalar a terraza.3. As licenzas que se concedan para o aproveitamento especial de terreos de uso público e/ou de titularidade privada mediante a instalación de terrazas terán validez anual, concedéndose por anos naturais, sendo necesario para sucesivas renovacións o cumprimento do previsto no artigo 5 da Ordenanza.4. Características da autorización administrativa: a) En terreos de dominio público a ocupación permitida coa autorización administrativa non implicará en ningún caso cesión de facultades administrativas sobre os devanditos espazos, que conservarán sempre o seu carácter inalienable e imprescritible. b) A mera concorrencia dos requisitos necesarios para que a autorización poida ser outorgada, non concede ao interesado dereito algún á súa concesión, que estará sempre supeditada á prevalencia do interese xeral sobre o particular; sen que do seu outorgamento derive para o seu titular ningún dereito nin expectativa lexitima a obtelas por un novo período. c) Así mesmo o Concello ostentará a potestade de modificar, suspender ou revogar as autorizacións nos termos que se sinalan no artigo correspondente desta ordenanza.1. Poderán solicitar licenza para este tipo de ocupacións, os titulares dos establecementos, sempre que a actividade se desenvolva de conformidade coas normas urbanísticas e sectoriais que regulan a mesma.2. As solicitudes deberán formularse no impreso normalizado establecido ao efecto no Anexo I desta Ordenanza, debendo especificar os datos persoais, nome comercial do establecemento e autorización de actividade do mesmo, ámbito temporal da instalación, dimensións da terraza, ancho da beirarrúa libre para peóns, número de cadeiras, mesas, parasoles, pizarras e demais elementos decorativos.3. De tratarse da primeira instalación, a solicitude acompañarase, con carácter xeral, da seguinte documentación: 3. a) Fotocopia compulsada da autorización de actividade–apertura do establecemento comercial ou de hostalería. A autorización deberá estar en vigor e non atoparse incursa en expedientes de disciplina urbanística e contaminación acústica que afecten ao devandito establecemento.3. b) Documento que acredite non ter débedas pendentes coa Facenda Municipal.3. c) Memoria descritiva: 1.—Tipo de ocupación que se vai realizar 2.—Mobiliario que se pretende instalar 3.—Número de mesas, cadeiras a instalar e outros 4.—Superficie a ocupar 3. d) Documentación gráfica,: 1.—Fotografías do mobiliario previsto e da fachada do establecemento.2.—Plano de situación e planta da zona a ocupar, no que se reflictan 1.—Superficie a ocupar 2.—Lonxitude da fachada do establecemento 3.—Ancho da beirarrúa 4.—Distancias a elementos existentes na área de influencia da ocupación (esquinas, paradas de autobuses, saídas de emerxencia, pasos de vehículos e mobiliario urbano). 3. e) Autorización dos propietarios das edificacións colindantes nos casos que así se requira consonte o establecido na presente ordenanza.1. A ocupación de dominio público obxecto da presente Ordenanza estarán suxeitos ao pagamento das correspondentes taxas establecidas na Ordenanza Fiscal nº 15 reguladora da Taxa por ocupación de terreos de uso público municipal con mesas, cadeiras e outros elementos análogos, con finalidade lucrativa. Os períodos de ocupación establécense na devandita Ordenanza Fiscal, distinguíndose entre ocupación estival e anual. No momento de facer a solicitude, os interesados especificarán o período impositivo polo que optan e para o que desexan obter autorización, debendo efectuar a liquidación tal como figura na devandita Ordenanza Fiscal.2. A vixencia das autorizacións que se concedan se corresponderá co período do funcionamento autorizado.3. Naqueles supostos en que se trate da renovación da licenza dunha terraza xa instalada polo mesmo titular e nas mesmas condicións, bastará coa presentación da solicitude de renovación, a carta de pago da taxa e declaración responsable de estar ao corrente de pago en todos os impostos e taxas municipais e non ter débedas da facenda municipal.4. A Administración municipal manifestara a súa vontade contraria a renovación nos seguintes supostos: a) Como consecuencia de resolucións firmes en vía administrativa en materia de contaminación acústica ata un máximo dun ano. Se haxan iniciado procedementos dos que se desprenda a existencia de molestias o prexuízos derivados do funcionamento da actividade principal o accesoria. b) Cando se haxa apreciado un incumprimento das condiciones da autorización o da mesma ordenanza. c) Cando no período autorizado este prevista a execución de actuacións públicas que modifiquen a realidade física existente no momento do outorgamento da autorización.1. A liquidación da taxa virá determinada pola superficie ocupada pola terraza e os elementos que a compoñen (mesas, cadeiras, parasoles, elementos decorativos.) 2. Por regra xeral, para o cálculo da superficie, considerarase que unha mesa e catro cadeiras dun modelo estándar ocupan unha superficie de 3,06 metros cadrados (1,75m x 1,75m). O procedemento iniciarase mediante solicitude no impreso normalizado que conterá, a lo menos, os datos sinalados no artigo 70 da Lei 30/1992, do 26 de novembro, de Réxime Xurídico das Administracións públicas e do Procedemento Administrativo Común (LRX-PAC), ao que se axuntará, no seu caso, a documentación prevista no artigo 4 da presente Ordenanza, que se presentará no rexistro xeral do Concello de Baiona, sen prexuízo do disposto nos artigos 38.4 e 38.9 da Lei LRX-PAC. Os servizos municipais disporán dun prazo de dez días para examinar a solicitude e a documentación aportada e, no seu caso, requirirán ao interesado para que emende a documentación preceptiva, con indicación de que se non o fixera terase por desistido da súa petición, arquivándose sen máis trámite, cos efectos previstos no artigo 42.1 da LRX-PAC. Unha vez completada a documentación, emitirase a resolución expresa sobre a solicitude da autorización de ocupación–terraza, motivando no seu caso, a denegación da mesma.1. O órgano competente para a concesión da autorización é o Alcalde–Presidente ou Concelleiro en quen delegue. Sen prexuízo da obriga de resolver, a non contestación do pedimento no prazo dun mes, implicará a súa desestimación consonte o artigo 43 da Lei 30/1992, do 26 de novembro.2. A concesión ou denegación das autorizacións efectuarase en función do cumprimento dos requisitos previstos na presente Ordenanza. No caso de denegarse a autorización procederase á devolución da taxa autoliquidada, sen prexuízo, no seu caso, do pagamento da taxa polo tempo efectivamente ocupado.1. A autorización de instalación da terraza outorgarase a nome do titular da actividade comercial ou de hostalería ao que estea vinculado. A autorización non poderá ser arrendada, subarrendada, nin cedida directa ou indirectamente en todo ou en parte.2. As autorizacións para a instalación de mesas e cadeiras só serán transmisibles no caso de cambio de titularidade da autorización de apertura e funcionamento do establecemento principal, sempre e cando o antigo e o novo titular comuniquen dita circunstancia ao Concello, sen o cal quedarán ambos suxeitos a todas as responsabilidades que se derivaren para o titular de acordo co disposto no artigo 13.1 do Regulamento de Servizos das Corporacións Locais.1. As autorizacións poderán ser revogadas unilateralmente pola Administración concedente en calquera momento por razóns de interese publico, sen xerar dereito a indemnización, cando resulten incompatibles coas condicións xerais aprobadas con posterioridade, produzan danos no dominio publico, impida a súa utilización para actividades de maior interese publico ou menoscaben o uso xeral. Igualmente, cando se alteren os supostos determinantes do seu outorgamento ou sobreviñesen circunstancias que de existir naquel momento, xustificarían a denegación. En ningún destes supostos, o interesado terá dereito a indemnización algunha por este concepto.2. Cando xurdan circunstancias imprevistas ou sobrevidas de urbanización, así como de implantación, supresión ou modificación de servizos públicos, ou se produzan danos no dominio público, a Administración concédente mediante resolución motivada poderá revogar a autorización concedida sen dereito a indemnización algunha. Igual facultade acadará no caso de que da actividade autorizada se deriven molestias graves ou moi graves para o tráfico peonil, se produzan queixas ou reclamacións por parte dos veciños, debidamente acreditadas, ou denuncias da Policía Local por molestias de ruídos e por perturbación do descanso nocturno 3. Para declarar a revogación ou a modificación a que se refiren os dous apartados precedentes será necesario procedemento seguido de conformidade co Título VI da Lei de Réxime Xurídico das Administracións Públicas e do Procedemento Administrativo Común no que poderán adoptarse de acordo co artigo 72 da devandita Lei, as medidas provisionais necesarias para asegurar durante a tramitación os intereses xerais. Con todo, a revogación por incumprimento poderá resolverse no procedemento sancionador que se siga polos mesmos feitos.4. Quedará así mesmo automaticamente suspendida temporalmente sen dereito a indemnización, a eficacia da autorización administrativa pola celebración de procesións, cabalgatas, feiras, mercados, espectáculos, acontecementos deportivos, manifestacións ou eventos ou acontecementos públicos similares de interese preferente, así como por situacións de emerxencia, realización de obras, esixencias dos servizos públicos ou outras actividades, sempre que requiran ineludiblemente que quede expedito o espazo ocupado pola terraza. A suspensión terá a duración imprescindible, recobrando a autorización administrativa a súa eficacia en canto desaparezan as circunstancias que a xustificaron, en todo caso sen necesidade de resolución administrativa 5.—En todo serán CAUSAS EXTINCIÓN da autorización administrativa.- a) A falta de autorización previa nos supostos de transmisión ou modificación por fusión, absorción ou escisión, da personalidade xurídica do titular da autorización. b) Caducidade por vencemento do prazo. c) Revogación unilateral pola Administración nos supostos previstos neste artigo. d) Mutuo acordo. e) Falta de pago da Taxa ou calquera outro incumprimento grave das obrigacións do titular da autorización declarados polo órgano que a outorgou. f) Renuncia do titular da autorización ao seu dereito. g) Desaparición ou esgotamento do ben ou do seu aproveitamento. h) Desafectación do ben. i) Calquera outra causa admitida en dereito ou prevista na presente Ordenanza 6.—Extinguida a autorización por calquera das causas previstas na presente Ordenanza o titular está obrigado a retirar todos os elementos desta e a non volver instalala. Igual deber existirá en caso de suspensión ou modificación da Licenza. As instalacións, deberán cumprir as seguintes condicións: 1. Condicións xerais: A colocación de terrazas nas vías públicas deberá en todo caso respectar o uso común xeral preferente das mesmas. En consecuencia, non suporán obstáculo para o tránsito peonil nin poderán prexudicar a seguridade deste ou do tráfico rodado. Como regra xeral, a instalación da terraza realizarase nunha soa fileira de mesas apegadas á liña de fachada do establecemento ao que se destina o servizo, sen superala en lonxitude, e deixarase expedito o acceso ás vivendas e locais comerciais colindantes, así como outras circunstancias (paso de peóns, paradas de autobuses, saídas de emerxencia, bocas de rego, hidrantes, rexistros de servizos, respiradoiros dos aparcamentos subterráneos, etc) non o impidan. Non obstante, poderase permitir a instalación na marxe oposta do local e/ou que a instalación da terraza rebase a liña de fachada do mesmo, acreditando documentalmente a conformidade das fincas colindantes (vivendas e locais comerciais). A autoridade municipal competente denegará a autorización destas instalacións temporais en calquera dos seguintes supostos: 2. Características de ocupación permitida: No caso das rúas e prazas peonís, a colocación das mesas requirirá, en cada caso concreto, a vista do número de solicitudes, un estudo especial, atendendo ao ancho e demais características da rúa ou praza. A estos efectos, os servizos técnicos, anualmente determinarán graficamente os espazos libres mínimos na vía pública nos espazos con ordenación detallada e de maneira, orientativa, posibles disposicións do mobiliario e a súa ocupación en superficie.1. O mobiliario utilizado nestas instalacións deberá ser acorde coas características urbanas da zona onde se emprace, quedando expresamente prohibida calquera tipo de publicidade en mesas, cadeiras, parasoles ou similares. A estes efectos, non se considerará publicidade a inserción do nome comercial do establecemento no mobiliario, manteis ou outros elementos da terraza. Permitirase a instalación dun único elemento publicitario a modo de pizarra, de dimensión máxima 0,80 x 1,20 metros, como parte do mobiliario ou decoración da terraza, estando suxeita á autorización de ocupación en todo o regulamento. Ditas características serán exixidas tanto ás novas instalacións como ás xa autorizadas.2. O mobiliario que ocupe o espazo acoutado (mesas, cadeiras, xardineiras, etc.) non deberá ter arestas nin saíntes que poidan causar danos sobre os usuarios. Acéptase o emprego de materiais tales como a madeira, os metais ou as resinas. En todo caso, o Concello supervisará e autorizará a ocupación e o mobiliario a instalar como terraza garantindo a súa integración co entorno.3. No caso de instalar parasoles, deberanse suxeitar mediante una base de suficiente peso, de xeito que non produzan ningún deterioro ao pavimento e non supoña perigo para os usuarios e viandantes. Os materiais textís de que estean compostos estes elementos serán lona ou similar, estando prohibidos os compostos unicamente de PVC e as cores puras ou cercanas a tonalidades puras (vermello, amarelo.). O voo e o pé de apoio destes elementos quedarán dentro da superficie que ocupa a terraza, debendo ter unha altura mínima de 2,20 metros para non molestar aos peóns.4. Estará permitida a colocación de estufas de gas propano de exterior axustándose aos seguintes requirimentos: — O modelo de estufa que se coloque deberá suxeitarse á normativa europea fixada na Directiva 1990/396/CEE, do 29 de xuño, relativa á aproximación das lexislacións dos Estados Membros sobre os aparellos de gas ou, no seu caso, aquela que resulte de concreta aplicación e se atope vixente en cada momento. En todo caso, a estrutura da estufa deberá ir protexida con unha carcasa ou similar que impida a manipulación de aqueles elementos que conteñan o gas. — Caso de que un establecemento opte pola colocación de estufas de exterior deberá de retiralas diariamente, de acordo co horario autorizado ao respecto. — En todo caso, o interesado deberá dispoñer de extintores de pó ABC eficacia 21A113B, en lugar facilmente accesible. Non obstante o anterior, e atendida a existencia de outros elementos de mobiliario urbano ou de diversas circunstancias que poidan afectar de maneira indirecta á colocación das estufas referidas, poderá denegarse a autorización para a súa instalación de forma motivada. Na solicitude destas instalacións deberá presentarse a seguinte documentación anexa: 5. Nos ámbitos regulados polo Plan Especial do Conxunto Histórico Artístico de Baiona, haberanse cumprir ademais das indicacións anteriores, as indicadas no Plan Especial, no concernente ás condicións estéticas do exterior dos edificios. Preferiblemente, a cor das lonas será clara (branca e variedades de ocres claros) mais poderanse empregar outras cores e tons, sempre que resulten discretas e a súa utilización acaída, prohibíndose taxativamente as cores rechamantes. Os titulares das autorizacións de terrazas quedarán obrigados especialmente a cumprir o seguinte: 1. Cumprir as condicións impostas polo Concello na autorización concedida.2. Cinguirse estritamente á zona autorizada, evitando que os clientes o fagan. Deixarase expedito o acceso a edificios, vivendas, bados de vehículos e locais comerciais.3. Manter as terrazas e cada un dos elementos que as compoñen nas debidas condicións de limpeza, seguridade e ornato.4. Colocar en sitio visible mediante un marco axeitado ou funda transparente, o permiso correspondente para que poida ser visto e consultado, sen necesidade de exixir a súa exhibición.5. Fóra do horario autorizado para a terraza, o titular da autorización virá obrigado a retirar do exterior a totalidade dos elementos, incluíndo as bases dos parasoles. As mesas, cadeiras e parasoles serán recollidos diariamente no interior do local ao que pertenza a terraza ou en local habilitado para tal finalidade polo interesado. Non cabe deixalos na rúa, amontoados e suxeitos con cadeas. A instalación e maila recollida da terraza realizarase co menor ruído posible co obxecto de garantir o descanso da cidadanía. Non obstante, con carácter excepcional durante a tempada de verán, dende o 15 de xuño ata o 15 de setembro, non será obrigatoria a retirada destes elementos da vía pública, pero si a súa orde e recollida, ao final de cada xornada.6. Corresponde ao titular da autorización a limpeza da superficie ocupada. En todo caso, o espazo ocupado pola terraza deberá quedar limpo despois de cada xornada trala retirada da terraza.7. Unha vez retirada a terraza, se resultase afectado o pavimento ou mobiliario urbano pola instalación, o titular da autorización será responsable dos danos causados, debendo repoñelos ao seu estado inicial, nun prazo máximo de dez días hábiles.1. Por razóns de estética, decoro e hixiene, non se permitirá almacenar ou apilar produtos, caixas de bebidas, mobiliario e outros materiais xunto as terrazas, así como tampouco residuos propios das instalacións.2. Non se permitirá a instalación de mostradores expositivos e outros elementos para o servizo da terraza no exterior desta, que deberá ser atendida desde o propio establecemento.3. Con carácter xeral non se permitirá a instalación e uso nas terrazas de aparatos audiovisuais, equipos de música, amplificadores e outros elementos que produzan emisións acústicas de calquera tipo.4. Prohíbese instalar nas terrazas billares, futbolíns, máquinas recreativas, máquinas expendedoras de produtos ou instalacións análogas.5.—Non se permitirá a fixación ao chan das terrazas ou elementos de suxeición.1. O funcionamento das terrazas axustarase ao horario comercial do establecemento ao que estea ligada a autorización.2. Cando xurdan molestias graves ou moi graves, se produzan queixas ou reclamacións por parte dos veciños, debidamente acreditadas, ou denuncias da Policía Local por molestias de ruídos e por perturbación do descanso nocturno, a Administración concédente mediante resolución motivada poderá limitar o horario das terrazas, en caso de grave prexuízo, previo informe da Policía Local e audiencia ó interesado, revogar a autorización concedida sen dereito a indemnización algunha. As instalacións suxeitas a esta ordenanza que se implanten sobre terreos de titularidade e uso público sen autorización, excedendo da superficie autorizada ou incorrendo en calquera incumprimento do seu contido, serán retiradas seguindo o procedemento de recuperación de oficio previsto na normativa patrimonial, conforme a cal, previa audiencia ao interesado e unha vez comprobado o feito da usurpación posesoria o do incumprimento das condicións da autorización e a data na que esta se iniciou, requirirase ao ocupante para que cese na súa actuación, sinalándolle un prazo non superior a oito días para elo. A orde de retirada amparará cantas execucións materiais se deban realizar namentres persistan as circunstancias que motivaron a súa adopción. No caso de resistencia ao desaloxo, adoptaranse cantas medidas sexan conducentes á recuperación da posesión do ben ou dereito, de conformidade co disposto no capítulo V do título VI da Lei 30/1992, de 26 de novembro. Esta circunstancia non impide a liquidación das taxas que corresponda polo período de ocupación efectivamente realizado. Corresponde aos Axentes da Policía Local e aos Inspectores Municipais a inspección do cumprimento do disposto na presente Ordenanza. Aos Servizos Técnicos Municipais, Policía Local e Inspectores de Servizos atribúeselles a función específica de fiscalizar o cumprimento das normas establecidas nesta ordenanza e demais disposicións aplicables, correspondéndolles as funcións de investigación, averiguación e inspección, sen prexuízo das facultades da Inspección Tributaria en orde ás regularizacións que procedan respecto da Taxa por Utilización Privativa ou Aproveitamento Especial do Dominio Público Local, Imposto sobre Actividades Económicas ou calquera outro tributo que poida devengarse. As infraccións a esta Ordenanza serán sancionadas polo órgano competente municipal, previa instrución do correspondente expediente, de conformidade cos principios e procedemento regulados na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común e no Real Decreto 1398/1993, do 4 de agosto, polo que se regula o procedemento para o exercicio da potestade sancionadora. Constitúen infraccións a esta Ordenanza os actos ou omisións que contraveñan o disposto nela, que se clasifican en leves, graves e moi graves. Considéranse infraccións leves: 1.—O incumprimento da obriga de colocar en sitio visible, adherida á porta ou ao escaparate do establecemento, mediante un marco axeitado ou funda transparente, o permiso/distintivo correspondente para que poida ser visto e consultado pola Policía Local dende a rúa, sen necesidade de exixir a súa exhibición.2.—Ocupar coa terraza maior superficie que a autorizada na autorización.3.—O incumprimento da obrigación de manter as terrazas e cada un dos elementos que as compoñen nas debidas condicións de limpeza, seguridade e ornato.4.—O deterioro leve nos elementos do mobiliario e ornamentais urbanos anexos ou colindantes ao establecemento que se produzan como consecuencia da actividade obxecto da autorización.5.—O incumprimento da obrigación de retirar do exterior a totalidade dos elementos da terraza ao finalizar o horario autorizado.6.—Almacenar ou apilar produtos, caixas ou outros materiais xunto ás fachadas, así como residuos propios das instalacións.7.—Instalar mostradores e outros elementos no exterior da terraza para o servizo desta.8.—Instalar nas terrazas billares, futbolíns, máquinas recreativas, máquinas expendedoras de produtos ou instalacións análogas.9.—As infraccións que non teñan o carácter de graves ou moi graves. Considéranse infraccións graves: 1.—A instalación dunha terraza carecendo da preceptiva autorización municipal.2.—A negativa ou obstrución ao labor inspectora, como sería negarse a facilitar, cando sexa requirida polos Inspectores ou Axentes da Autoridade, a autorización da instalación autorizada.3.—Cando a instalación da terraza supoña un prexuízo para a seguridade viaria (diminución da visibilidade, distracción para o condutor, etc.) ou dificulte sensiblemente o tráfico dos peóns.4.—Cando a terraza se instale en xardíns públicos sen autorización.5.—Cando impida ou dificulte gravemente o uso de equipamentos ou mobiliarios urbanos (fontes, cabinas telefónicas, etc). 6.—O deterioro grave nos elementos do mobiliario e ornamentais urbanos anexos ou colindantes ao establecemento que se produzan como consecuencia da actividade obxecto da autorización.7.—A reincidencia por dúas veces, pola comisión no termo de 1 ano, de infraccións leves da mesma natureza. Considéranse infraccións moi graves: 1.—A ocultación, manipulación ou falsidade dos datos consignados na solicitude ou da documentación anexa aportada en orde á obtención da correspondente autorización.2.—Cando a instalación se realice en calzada ou zona de aparcamento de vehículos.3.—A reincidencia por dúas veces, pola comisión no termo de 1 ano, de infraccións graves da mesma natureza.1. As infraccións á Ordenanza tipificadas nos artigos anteriores serán sancionadas: — As leves, con multa de ata 750 €. — As graves, con multa de 751 a 1.500 € que poderá acompañarse da clausura temporal da terraza por un espazo de tempo non superior a un mes. — As moi graves, con multa de 1.501 a 3.000 € que poderá acompañarse da retirada da autorización da terraza con carácter definitivo.2. Na imposición das sancións, deberase gardar a debida adecuación entre a gravidade da infracción cometida e a sanción aplicada, debéndose seguir para a graduación da sanción a aplicar os seguintes criterios: — A gravidade da infracción. — O prexuízo causado. — O beneficio obtido. — A reiteración. — As circunstancias do responsable. — A reincidencia, pola comisión no termo de 1 ano de máis dunha infracción da mesma natureza, cando así se declarase por resolución firme. — A intencionalidade.1. As infraccións leves prescriben aos 6 meses, as graves aos dous anos e as moi graves aos 3 anos.2. As sancións impostas por faltas leves prescribirán ao ano, as graves aos dous e as moi graves aos tres anos.3. O prazo de prescrición das infraccións comezará a contarse desde o día en que a infracción se cometese e o das sancións desde o día seguinte a aquel no que adquira firmeza a resolución pola que se impón a sanción. As autorizacións concedidas con anterioridade á entrada en vigor da presente Ordenanza deberán axustarse ao disposto nela no prazo máximo de 3 meses desde á súa entrada en vigor. Conforme co establecido nos artigos 70.2 e 65.2 da Lei 7/1985, do 2 de abril, Reguladora das Bases do Réxime Local, esta Ordenanza entrará en Vigor aos quince días hábiles da súa publicación completa no Boletín Oficial da Provincia de Pontevedra, unha vez aprobada definitivamente polo Pleno da Corporación e rexerá en tanto non se acorde a súa modificación ou derrogación. A entrada en vigor desta Ordenanza implica a derrogación da Ordenanza reguladora da instalación de terrazas na vía pública. Baiona, 14 de novembro de 2016.—O Alcalde, Angel M. Rodal Almuíña.